**LIDL SA NOVOSAĐANIMA OBELEŽIO SVETSKI DAN ČIŠĆENJA**

**Lidl je povodom Svetskog dana čišćenja u saradnji sa višegodišnjim partnerom, ekološko humanitarnim udruženjem Čepom do osmeha, sproveo još jednu akciju projekta „Čisto iz ljubavi“. U akciji čišćenja koja je danas sprovedena u Novom Sadu, pored kompanije, organizacije i njenih volontera, učestvovali i građani Novog Sada i okoline. Lidlov sada već poznat projekat „Čisto iz ljubavi“, usmeren na uklanjanje otpada iz prirode, je za 5 godina trajanja okupio oko 4.000 volontera koji su uklonili preko 100 tona otpada u više od 100 akcija u našoj zemlji.**

Novosadska akcija čišćenja, koja je bila otvoren poziv za sve sugrađane koji su želeli da joj se pridruže, okupila je više od 200 volontera, koji su prošli obuku o najboljem načinu sortiranja otpada, uklanjali su otpad u obezbeđenim džakovima za razdvajanje otpada, kao i na punktovima namenjenim njegovom prikupljanju uz podršku udruženja Čepom do osmeha. Druženje i trud volontera rezultirali su akcijama na 20 lokacija širom grada i uklanjanjem preko 8 tona otpada iz okruženja, kao i unapređenjem svesti javnosti o ulozi koju razvijena briga o ekologiji igra u životu svakog pojedinca i snazi koju zajedno imamo u borbi za očuvanje naše životne sredine.

Današnje čišćenje u Novom Sadu poslednja je aktivnost ovogodišnje iteracije projekta, sa kojom je Lidl u 2024. godini sproveo ukupno 11 akcija sa udruženjem Čepom do osmeha, uz finansijsku podršku još 17 akcija koje su sprovele lokalne organizacije širom Srbije. Uklonjeno je više od 38 tona otpada, a osim toga, od početka godine uspešno je sprovedeno i 6 edukacija na temu reciklaže i očuvanja životne sredine, kojima je ukupno prisustvovalo više od 650 učesnika iz cele zemlje.

„*Želimo da „Čisto iz ljubavi“ akcije budu motiv i inspiracija za odgovorno ponašanje prema prirodi i otpadu. U prethodne akcije i čišćenja aktivno smo uključivali lokalne organizacije, saradnike, zaposlene, novinare, ali zaista je posebno zadovoljstvo aktivnosti sprovoditi sa našim sugrađanima“,* **izjavila je Marija Kojčić ispred Korporativnih komunikacija Lidl Srbija.**

**Uklanjanje otpada, reciklaža i humanitarni značaj**

Važno je istaći da su svi reciklabilni materijali, koji su tokom Lidlovog projekta „Čisto iz ljubavi“ uklonjeni iz prirode, predati na reciklažu, čime je omogućenа njihova prerada, i dalje korišćenje, uz smanjenje negativnog uticaja koji taj otpad može imati po prirodno stanište raznovrsnih živih bića.

Reciklažom prikupljenog otpada iz akcija koje su zajedno sprovodili Lidl Srbija i Čepom do osmeha ove godine, stečena su novčana sredstva koja su, uz dodatnu Lidlovu donaciju u iznosu od 360.000 dinara, i sredstva koja svojom svakodnevnom delatnošću obezbeđuje Čepom do osmeha, upotrebljena za nabavku medicinskog pomagala – TOBI komunikatora. Ovo pomagalo je donirano jedanaestogodišnjem dečaku iz Beograda, kome mu je omogućilo da komunicira sa okolinom, što ranije nije bilo moguće usled dijagnostikovanog autizma.

**O „Čišto iz ljubavi“ projektu**

Projekat „Čisto iz ljubavi“ u Srbiji je započeo 2020. godine, u sklopu internacionalne strategije Švarc grupe REset Plastic koja je usmerena na pet oblasti delovanja: od smanjenja upotrebe plastike, recikliranja plastike, povećane upotrebe reciklirane plastike, uklanjanja otpada iz prirode, do podsticanja ekoloških inovacija i edukacije u ovoj oblasti. Mnogobrojnim sprovedenim akcijama do sada je iz prirode uklonjeno preko 100 tona otpada i to uz pomoć oko 4.000 volontera širom Srbije. Na ukupno 89 lokacija, građani različitih starosnih grupa, interesovanja i zanimanja udruživali su se sa jednim ciljem – da svet oko sebe učine čistijim i zdravijim, kako za sebe tako i za sve buduće naraštaje.

Tokom prethodnih pet godina, uz mnogobrojna partnerstva, kompanija Lidl realizovala i podržala je više od 100 akcija uklanjanja otpada, kao i više od 30 edukacija koje su namenjene deci školskog i predškolskog uzrasta, sa ciljem da građane, pa i one najmlađe, podstakne i podrži u preuzimanju inicijative za čistijim okruženjem i prirodom. Svakom novom ekološkom akcijom, kompanija Lidl iznova pokazuje da je za zdraviju budućnost potrebno preduzeti korake u sadašnjosti, a najznačajniji partneri na tom putu bili su motivacija i predanost velikog broja građana.

**O** **Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)